Det lød som endnu en gakgak- afgift, der røg, da V-LA-K-regeringen søndag meddelte, at den nu fjerner afgiften på regntøj sammen med den meget kritiserede afgift på nødder.

Men det var dygtigt og vildledende pr-arbejde. Det siger sekretariatsleder i miljøorganisationen Det Økologiske Råd Christian Ege.

Der er nemlig ikke tale om en »afgift på regntøj«, men på brugen af plastmaterialet pvc og blødgørende ftalater i en lang række produkter. Det er stoffer, der mistænkes for at være sundheds- og miljøskadelige.